b"\n_START_ARTICLE_\nLego Wild West\n_START_PARAGRAPH_\nLego Wild West (ogs\xc3\xa5 omtalt som Western) var en produktlinje produceret af den danske leget\xc3\xb8jskoncern LEGO, der omhandlede Det Vilde Vesten. Serien indeholdt forskellige minifigurer som sheriff, kavalerister, r\xc3\xb8vere og indianere. Wild West introducerede som de f\xc3\xb8rste s\xc3\xa6t ogs\xc3\xa5 revolver og rifler, som senere blev brugt i temaet Adventurers. Serien var ogs\xc3\xa5 den f\xc3\xb8rste, hvor minifigurerne ikke kun smilede, idet flere havde andre ansigtsudtryk. _NEWLINE_De f\xc3\xb8rste s\xc3\xa6t udkom i sensommeren 1996 (august i Europa og september i Nordamerika). Indianers\xc3\xa6ttene udkom i 1997. Herefter blev serien indstillet. I slutningen af 2001 blev de tre s\xc3\xa6t Sheriff's Lock-up, For Legoredo og Rapid River Village gendugivet."